  Майя Бывальцева «Земский доктор» но «Земский фельдшер» программаосъя 2020-тӥ арын Удмуртиысь гурт ёросъёсы 27 эмчиос но 18 фельдшеръёс вуизы. Со сярысь 13-тӥ коньывуонэ мерлыко вотэсъёсын меӵак эфирез дыръя улосвыллэн тӧроез Александр Бречалов ивортӥз. Эмчиос 1 миллион 500 сюрс манетэн басьтӥзы, фельдшеръёс – 750 сюрс манетэн «Здравоохранение» йӧскалык ӵектос улсын фельдшер-акушер пунктъёсты пуктон азьланьтӥське. Ар ӵоже 88 ФАП-ёс пуктыны кулэ, сомында элькун ноку но ӧз пуктылы, ӧз тупатъялля. Фельдшер-акушер пунктъёсты лэсьтон ужъёс пусъем радлыкъя мыно Дэбес, Дэри, Пичи Пурга, Можга, Шаркан, Юкаменск, Якшур-Бӧдья ёросъёсын. Куд-ог ёросъёсын графиклэсь кӧня ке кылёнъёс вань, но вань сётэм кылъёсмес ми быдэстом Александр Бречалов, Удмуртилэн тӧроезОзьы ик ёрос эмъюртъёсы ӝог эмъюрттэт сётонъя выль машинаос вуо. 2020-тӥ арын 43 автомобиль басьтӥзы, со пӧлысь 27-зэ ёросъёсы келязы. Со сяна, коньывуон пумын ёрос но кар эмъюртъёслы 30 «Лада Веста» автомобильёс сётыны малпаськом Александр Бречалов, Удмуртилэн тӧроез Тегъёс: Тазалык Ижкар Удмуртия Земскийдоктор фельдшер гуртэмчиос эмчиос АлександрБречалов  